|  |
| --- |
| +\*xfs\*pvs\*Akl\*cvA\*xBj\*qkc\*oEa\*uiz\*ckk\*BCB\*pBk\*-+\*yqw\*wfg\*yxv\*wdB\*yni\*krn\*wcd\*tBo\*irs\*uyb\*zew\*-+\*eDs\*lyd\*lyd\*lyd\*lyd\*Bcy\*xDt\*kuj\*lcz\*Dxv\*zfE\*-+\*ftw\*xwd\*Ako\*tpk\*oCs\*onA\*lgw\*nlm\*Esg\*lDb\*onA\*-+\*ftA\*jBj\*tig\*wqs\*jfs\*ubg\*lik\*xib\*cza\*qyc\*uws\*-+\*xjq\*sru\*jBn\*kwr\*Dwt\*EEy\*mju\*aaj\*cvw\*CCy\*uzq\*- |

|  |
| --- |
|  |

 ****

 **REPUBLIKA HRVATSKA
KRAPINSKO-ZAGORSKA ŽUPANIJA**

 **ŽUPAN**

KLASA: 602-06/24-01/37

URBROJ: 2140-02-25-91

Krapina, 17. srpnja 2025.

Krapinsko-zagorska županija nositelj je projekta „Baltazar 8“, SF.2.4.06.06.0014., za koji je sklopljen Ugovor o dodjeli bespovratnih sredstava, u okviru Poziva na dostavu projektnih prijedloga Ministarstva znanosti, obrazovanja i mladih „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII.“, SF.2.4.06.06, u okviru Programa Učinkoviti ljudski potencijali 2021.-2027., Prioriteta P2. Obrazovanje i cjeloživotno učenje, Specifičnog cilja ESO4.6. 2f)Promicanje jednakog pristupa kvalitetnom i uključivom obrazovanju i osposobljavanju te njegova završetka, posebice kad je riječ o skupinama u nepovoljnom položaju, od ranog i predškolskog odgoja i obrazovanja preko općeg i strukovnog obrazovanja i osposobljavanja do tercijarnog obrazovanja, kao i obrazovanja i učenja odraslih, uključujući olakšavanje mobilnosti u svrhu učenja za sve i pristupačnosti osobama s invaliditetom (ESF+). Projektom se izravno utječe na osiguravanje inkluzivnog obrazovanja učenika s teškoćama u razvoju u osnovnoškolskim i srednjoškolskim odgojno-obrazovnim ustanovama na području Krapinsko-zagorske županije, kroz angažiranje pomoćnika u nastavi kako bi se pridonijelo poboljšanju obrazovnih postignuća učenika, njihovoj uspješnijoj socijalizaciji i emocionalnom funkcioniranju.

**Slijedom navedenog, Krapinsko-zagorska županija raspisuje**

**JAVNI POZIV ZA PODNOŠENJE PRIJAVA**

**ZA OBAVLJANJE POSLOVA POMOĆNIKA U NASTAVI ZA UČENIKE S TEŠKOĆAMA U RAZVOJU U ODGOJNO-OBRAZOVNIM USTANOVAMA – PARTNERIMA U PROJEKTU „BALTAZAR 8“ TIJEKOM ŠK. GOD. 2025./2026.**

Krapinsko-zagorska županija nositelj je projekta „Baltazar 8“, SF.2.4.06.06.0014., sufinanciranog iz Europskog socijalnog fonda plus, tijekom šk. god. 2025./2026. Ovim putem Krapinsko-zagorska županija objavljuje javni poziv **u svrhu najave** provođenja selekcijskih postupaka za odabir i zapošljavanje pomoćnika u nastavi u redovitim/posebnim osnovnoškolskim i srednjoškolskim odgojno-obrazovnim ustanovama, partnerima u projektu „Baltazar 8“, tijekom šk. god. 2025./2026.

Škole partneri objavljuju natječaj za zapošljavanje pomoćnika u nastavi u okviru projekta „Baltazar 8“ i provode selekcijski postupak – svaka osnovna i srednja škola za sebe, prethodno početku i tijekom trajanja šk. god. 2025./2026. Uvjeti za pomoćnika u nastavi i obavljanje poslova pomoćnika u nastavi propisani su Zakonom o osobnoj asistenciji (Narodne novine, br. 71/23.), te Pravilnikom o pomoćnicima u nastavi i stručnim komunikacijskim posrednicima (Narodne novine br. 85/24.). Također, u sklopu provedbe projekta „Baltazar 8“ primjenjivat će se i ostali uvjeti i obveze propisani Pozivom na dostavu projektnih prijedloga Ministarstva znanosti, obrazovanja i mladih „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII.“, SF.2.4.06.06.

Natječaj za zapošljavanje pomoćnika u nastavi svaka osnovna i srednja škola partner u projektu „Baltazar 8“ objavit će na svojoj službenoj web stranici, a dodatno će biti objavljen i na web stranici Hrvatskog zavoda za zapošljavanje.

**POMOĆNIK U NASTAVI ZA UČENIKE S TEŠKOĆAMA U RAZVOJU**

Broj traženih osoba:  **82 pomoćnika u nastavi**

Mjesto rada: osnovne i srednje škole u Krapinsko-zagorskoj županiji – partneri u projektu

Radno vrijeme: nepuno radno vrijeme

Prijevoz na rad: sukladno važećim propisima/temeljni kolektivni ugovor

Vrsta ugovora: ugovor o radu na određeno vrijeme, do kraja školske godine (planirani početak je od početka nastavne godine 2025./2026. pa do 31.8.2026., tj. kraja šk. god. 2025./2026.)

**UVJETI** (sukladno čl. 21. i 23. Zakona o osobnoj asistenciji, Narodne novine, broj 71/23.):

* pomoćnik u nastavi mora biti **punoljetna zdravstveno sposobna** **osoba\*** koja ima **završen program obrazovanja odraslih (osposobljavanja) za pomoćnika u nastavi\*\*** i **najmanje razinu obrazovanja 4.2 HOK-a\*\*\*** (tj. kvalifikacije stečene završetkom srednjoškolskog obrazovanja u trajanju od četiri ili više godina),
* protiv osobe nije pokrenut kazneni postupak i nije pravomoćno osuđena za neko od kaznenih djela.

\*U svrhu provjere **opće zdravstvene sposobnosti** za obavljanje poslova pomoćnika u nastavi, izabrani kandidat u postupku selekcije bit će upućen na liječnički pregled u ustanovu medicine rada radi dobivanja uvjerenja o zdravstvenoj sposobnosti, a prije sklapanja ugovora o radu.

\*\*Iznimno, **za potrebe provedbe projekta Baltazar 8, SF.2.4.06.06.0014,** **sukladno Uputama za prijavitelje** u sklopu Poziva na dostavu projektnih prijedloga Ministarstva znanosti, obrazovanja i mladih „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII.“, SF.2.4.06.06., **počevši sa šk. god. 2025./2026. svi pomoćnici u nastavi koji se zapošljavaju u projektu obavezno moraju imati valjani dokaz o završenom Programu obrazovanja za stjecanje djelomične kvalifikacije PUN/SKP, u skladu s novim propisima, na temelju SZ i SK upisanih u Registar HKO,** odnosno program obrazovanja odraslih (osposobljavanja) za pomoćnika u nastavi.

\*\*\*Iznimno, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HOK-a (kvalifikacije stečene završetkom srednjoškolskog obrazovanja u trajanju od četiri ili više godina), ali ispunjava uvjet završenu najmanju razinu obrazovanja 4.1 HOK-a (tj. kvalifikacije stečene završetkom srednjoškolskog obrazovanja u trajanju od tri ili dužem od tri, a krećem od četiri godine) i **ima završen program obrazovanja odraslih** (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju, sukladno čl. 21. stavak 4. Zakona o osobnoj asistenciji (Narodne novine, br. 71/23.).

Prednost će imati osobe:

* s iskustvom u radu kao pomoćnik u nastavi
* koje su sudjelovale u edukacijama za pomoćnika u nastavi
* s iskustvom u volontiranju.

**OPIS POSLOVA**

Opis poslova pomoćnika u nastavi definiran je Pravilnikom o pomoćnicima u nastavi i stručnim komunikacijskim posrednicima (Narodne novine br. 85/24.).

**Pomoćnik u nastavi** je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakodnevnim nastavnim, izvannastavnim i izvanučioničkim aktivnostima sa svrhom izjednačavanja mogućnosti u obrazovanju s tendencijom osamostaljivanja učenika u školskoj sredini.

**Poslovi pomoćnika u nastavi su**: potpora u komunikaciji i socijalnoj uključenosti, potpora u kretanju, potpora pri uzimanju hrane i pića, potpora u obavljanju higijenskih potreba, potpora u obavljanju školskih aktivnosti i zadataka, suradnja s učiteljima/nastavnicima i stručnim suradnicima te vršnjacima učenika u razredu, poslovi prema zaduženju ravnatelja ustanove nakon završetka nastavne godine, te poslovi specifični za funkcioniranje pojedinih učenika ili skupine učenika.

**DODATNA ZNANJA I VJEŠTINE**

Poštovanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

**NATJEČAJNI POSTUPAK – PROVODE GA OSNOVNE I SREDNJE ŠKOLE PARTNERI U PROJEKTU „BALTAZAR 8“ – za šk. god. 2025./2026.**

Škole partneri u projektu „Baltazar 8“ na svojim službenim web stranicama objavljuju Natječaj za zapošljavanje osoba za obavljanje poslova pomoćnika u nastavi na određeno vrijeme za školsku godinu 2025./2026. te provode odabir i zapošljavanje kandidata. Natječaj će se istovremeno objaviti i na web stranici Hrvatskog zavoda za zapošljavanje (posebno za svaku školu). Škole će natječaje primarno objavljivati **tijekom srpnja i kolovoza 2025., te po potrebi dalje tijekom šk. god. 2025./2026.**

Svaka škola partner u projektu „Baltazar 8“ u svojem natječaju objavit će rok za predaju pisane prijave, broj traženih pomoćnika u nastavi, način dostave prijave, obavezne osobne podatke koje kandidat navodi u prijavi, obavezne priloge koje kandidat dostavlja u izvorniku ili neovjerenoj preslici te ostale relevantne informacije za provedbu selekcijskog postupka.

Odabir će se izvršiti na razini pojedine osnovne i srednje škole partnera u projektu „Baltazar 8“ putem razgovora s kandidatima, a na temelju procjene sposobnosti, vještina, interesa, motivacije i osobina kandidata.

Zainteresirani kandidati za zaposlenje u više škola dostavljaju prijavu s traženim prilozima u svaku školu za koju su zainteresirani jer će sudjelovati u selekcijskom postupku u svakoj od tih škola.

**Popis škola partnera u projektu „Baltazar 8“ tijekom šk. god. 2025./2026.:**

|  |  |  |  |  |
| --- | --- | --- | --- | --- |
| **REDNI BROJ**  | **ŠKOLA PARTNER**  | **MJESTO**  | **BROJ TRAŽENIH PUN** | **Web stranica škole** |
| 1. | Centar za odgoj i obrazovanje Krapinske Toplice | Krapinske Toplice | **13 PUN** | <http://centar-krapinske-toplice-kr.skole.hr/> |
| 2. | Osnovna škola „Ljudevit Gaj“ Krapina | Krapina | **1 PUN**  | <http://os-ljudevit-gaj-kr.skole.hr/> |
| 3. | Osnovna škola Vladimir Bosnar Stubičke Toplice | Stubičke Toplice | **5 PUN**  | <http://os-stubicke-toplice.skole.hr/> |
| 4. | Osnovna škola Bedekovčina | Bedekovčina | **3 PUN** | <https://os-bedekovcina.skole.hr/>  |
| 5. | Osnovna škola Belec | Belec | **1 PUN** | <http://os-belec.skole.hr/> |
| 6. | Osnovna škola S. Radića Brestovec Orehovički | Brestovec Orehovički | **2 PUN** | <http://os-sradica-brestovec.skole.hr/> |
| 7. | Osnovna škola Vladimir Nazor Budinščina | Budinščina | **3 PUN** | <http://os-vnazor-budinscina.skole.hr/> |
| 8. | Osnovna škola Đure Prejca Desinić | Desinić | **3 PUN** | <http://os-djure-prejca-desinic.skole.hr/> |
| 9. | Osnovna škola Matije Gupca | Gornja Stubica | **1 PUN** | <http://os-mgupca-gornjastubica.skole.hr/> |
| 10. | Osnovna škola Gornje Jesenje  | Gornje Jesenje | **2 PUN** | <http://os-gornje-jesenje.skole.hr/>  |
| 11. | Osnovna škola Antuna Mihanovića Klanjec | Klanjec | **1 PUN**  | <http://os-amihanovica-klanjec.skole.hr/zaposljavanje> |
| 12. | Osnovna škola Konjščina | Konjščina | **1 PUN** | <http://os-konjscina.skole.hr/> |
| 13. | Osnovna škola Josipa Broza, Kumrovec | Kumrovec | **1 PUN** | <http://os-josipa-broza-kumrovec.skole.hr/> |
| 14. | Osnovna škola Franje Horvata Kiša, Lobor | Lobor | **3 PUN** | <http://os-fhorvata-kisa-lobor.skole.hr/> |
| 15. | Osnovna škola Marija Bistrica | Marija Bistrica | **4 PUN** | <http://www.os-marija-bistrica.skole.hr/> |
| 16. | Osnovna škola „Ljudevit Gaj“ Mihovljan | Mihovljan | **2 PUN** | <http://os-ljudevit-gaj-mihovljan.skole.hr/> |
| 17. | Osnovna škola Oroslavje  | Oroslavje  | **3 PUN** | <https://os-oroslavje.skole.hr/>  |
| 18. | Osnovna škola Antuna Mihanovića Petrovsko | Petrovsko | **1 PUN** | <http://os-amihanovica-petrovsko.skole.hr/> |
| 19. | Osnovna škola Janka Leskovara Pregrada | Pregrada | **2 PUN** | <http://os-pregrada.skole.hr/> |
| 20. | Osnovna škola Side Košutić  | Radoboj  | **4 PUN** | <http://os-skosutic-radoboj.skole.hr/skola>  |
| 21. | Osnovna škola Sveti Križ Začretje  | Sveti Križ Začretje  | **1 PUN** | <http://os-sveti-kriz-zacretje.skole.hr/>  |
| 22. | Osnovna škola Lijepa naša Tuhelj | Tuhelj | **1 PUN** | <http://os-lijepa-nasa-tuhelj.skole.hr/> |
| 23. | Osnovna škola Veliko Trgovišće | Veliko Trgovišće | **6 PUN**  | <http://os-veliko-trgovisce.skole.hr/> |
| 24. | Osnovna škola Ksavera Šandora Gjalskog Zabok | Zabok | **4 PUN** | <http://os-ksaver-sandor-djalski-zabok.skole.hr/> |
| 25. | Osnovna škola Ante Kovačića Zlatar | Zlatar | **3 PUN** | <https://os-akovacica-zlatar.skole.hr/>  |
| 26. | Srednja škola Konjščina | Konjščina | **2 PUN** | <http://ss-konjscina.skole.hr/> |
| 27. | Srednja škola Krapina | Krapina | **2 PUN** | <https://ss-krapina.hr/> |
| 28. | Škola za umjetnost, dizajn, grafiku i odjeću Zabok | Zabok | **1 PUN** | <https://sudigoz.hr/>  |
| 29.  | Osnovna škola Mače  | Mače  | **2 PUN** | <https://www.os-mace.com/>  |
| 30. | Srednja škola Bedekovčina | Bedekovčina  | **4 PUN** | <https://ss-bedekovcina.skole.hr/>  |

*\*značenje kratice: PUN – pomoćnik u nastavi*

**Program obrazovanja odraslih (osposobljavanja) za pomoćnika u nastavi**

Pomoćnici u nastavi zaposleni u projektu „Baltazar 8“ moraju obavezno posjedovati valjani dokaz o završenom Programu obrazovanja odraslih (osposobljavanja) za pomoćnika u nastavi (realizirano prije početka rada PUN s učenikom), tj. o završenom Programu obrazovanja za stjecanje djelomične kvalifikacije PUN/SKP, u skladu s novim propisima, na temelju SZ i SK upisanih u Registar HKO.

Elementi sadržaja spomenutog Programa obrazovanja odraslih (osposobljavanja) za pomoćnika u nastavi su:

* inkluzivno obrazovanje učenika s teškoćama u razvoju,
* razvojne osobitosti učenika s teškoćama u razvoju (za sve vrste teškoća),
* potpora učenicima s teškoćama u razvoju,
* komunikacijske vještine i suradnja sa sudionicima u odgoju i obrazovanju,
* pomoćne tehnologije i potpomognuta komunikacija,
* prava i odgovornosti učenika s teškoćama u razvoju,
* etički aspekti odgoja i obrazovanja,
* osnovni sadržaji zdravstvene zaštite i zaštite na radu.

**Ugovor o radu**

S kandidatom izabranim za pomoćnika u nastavi Škola će sklopiti ugovor o radu u kojemu će biti utvrđeni poslovi, trajanje te međusobna prava, obveze i odgovornosti ugovornih strana. Kandidati će prilikom sklapanja ugovora o radu dostaviti na uvid originalne dokumente iz prijave.

**Sanitarni pregled**

Po sklapanju ugovora o radu i početku rada u Školi, onaj pomoćnik u nastavi koji učeniku pruža pomoć pri uzimanju hrane i pića bit će upućen na obavljanje zdravstvenog (sanitarnog) pregleda.

**Ostale informacije**

Pojmovi koji se koriste u ovom Javnom pozivu, a imaju rodno značenje, bez obzira na to koriste li se u ženskom ili muškom rodu, obuhvaćaju na jednak način ženski i muški rod.

Službena adresa elektroničke pošte projekta „Baltazar 8“: baltazar@kzz.hr, u slučaju općenitih pitanja o provedbi projekta. Za upite vezane uz natječaj za zapošljavanje pomoćnika u nastavi pojedine osnovne ili srednje škole partnera u projektu „Baltazar 8“, zainteresirane kandidate upućujemo da se obrate direktno toj školi za koju imaju upit.

 **ŽUPAN**

 Željko Kolar